Her står bygda Helleland under vann
Iphone/Ipad, Android ...eller sjekk pent.no Ifølge vakthavende meteorolog Arnstein Tjøstheim i Meteorologisk Institutt er bildene fra Helleland trolig representative for store deler av det sørlige Rogaland. – Nedbøren kommer til å fortsette som nå, eller øke litt ut over kvelden. Det kommer ikke til å bli noen minking før i morgen tidlig, sier Tjøstheim.Bildene fra Helleland viser blant annet at bedehuset, et lakkeringsverksted og biler er oversvømt av vannmassene. – Det er de sørlige delene av Rogaland som har fått de største vannmassene. Det gjelder områdene rundt Egersund og Helleland, samt litt sørover og litt nordover derfra, sier Tjøstheim. Meteorologisk Institutt melder ved 17-tiden lørdag at vi er omtrent halvveis i nedbørsperioden i både Rogaland, Aust-Agder og Vest-Agder. Fra midnatt til klokken 17 lørdag har Eik-Hove, som ligger i overkant av 30 kilometer øst for Helleland, har fått hele 97 centimeter nedbør. I disse områdene nærmer flommen seg femtiårsflom, dersom den ikke har passert allerede, opplyser Heidi Bache Stranden i Norges Vassdrags- og Energidirektorat (NVE) til VG.Det er ekstremværet «Synne» som denne helgen herjer på Sør- og Vestlandet. Totalt er det ventet opp mot 150 millimeter på 30 timer, og lokalt i indre strøk ventes det opp mot 200 millimeter på samme tid. Dette er en svært sjelden situasjon i Norge – noe som bare skjer en gang hvert 25. til 50. år. Kristiansand Dyrepark: Synne holder dyrene innendørs Ekstremværet har foreløpig skapt store trafikale problemer; blant annet er sørlandsveien E39 stengt. Norges Vassdrags- og energidirektorat (NVE) har hevet flomfaren til rødt, altså høyeste nivå, flere steder i Rogaland og Vest-Agder. I Sogn og Fjordane, Rogaland og Hordaland er også snøskredfaren på rødt nivå.En som har fått oppleve ekstremværets styrke lørdag, er Leif Espenes (70) fra Egersund. Han kjørte ut for å se på ekstremværet før bilen plutselig havnet i grøften ved Slettebø. – Jeg skulle snu, men veien var dekket av vann, så jeg kunne ikke se den. Jeg trodde det var en avkjørtsel akkurat der, men det var det altså ikke. Da endte det i grøfta, sier Espenes til VG. Det gikk imidlertid så bra som det kunne – både Espenes selv og bilen er i god behold.Oddvar Bjørn Helleren, som driver «Helleren’s Sveis & Lakk Service» i Helleland, har tilbragt hele dagen i lokalene for å prøve å redde det som kan reddes. I halv 3-tiden ga han opp. – Da hadde vi vært der fra halv 10-tiden, og var veldig kalde. Men det var bare mulig å redde de små tingene. På bare et øyeblikk hadde vannet steget med omtrent 40 centimeter. Det var så vidt vi rakk å komme oss hjem før E39 ble stengt, forteller han. Nå frykter Helleren at alt vil gå tapt. Bare i varer er det snakk om verdier på godt over en million kroner – minst, sier han. – Dersom vannet stiger så mye som det er ventet, så går alt. Jeg har gitt opp, det nytter ikke å redde noe. I tillegg til verdien på varene kommer jo reparasjoner av bygget og alt som hører med. Heldigvis har jeg forsikring, sier han. Bidra i VG-protokollen: Send oss ditt værbilde!Meteorologisk institutt gir navn til ekstreme værhendelser i Norge. Lista settes opp på forhånd og følger alfabetet. Jente- og guttenavn brukes annenhver gang. Dette er ekstremværene siden 2010: * 5. og 6. desember 2015 – Synne (nedbør): Rogaland og Agder. * 1. oktober 2015 – Roar (nedbør): Trøndelag og Nordland. * 17. september 2015 – Petra (nedbør): Oppland, Hedmark, Vest-Agder, Aust-Agder, Telemark, Vestfold, Østfold, Oslo, Akershus og Buskerud. * 7. februar 2015 – Ole (vind): Trøndelag, Nordland og Troms. * 10. januar 2015 – Nina (vind): Sogn og Fjordane, Hordaland, Rogaland, Agder, Telemark. * 30. og 31. desember 2014 – Mons (nedbør): Nord-Trøndelag, Nordland. * 9. og 10. august 2014 – Lena (vind): Hordaland, Sogn og Fjordane. * 12.-14. mars 2014 – Kyrre (nedbør): Trøndelag, Nordland. * 8. mars 2014 – Jorun (vind): Finnmark. * 12. desember 2013 – Ivar (vind): Møre og Romsdal, Trøndelag. * 16. og 17. november 2013 – Hilde (vind): Trøndelag, Nordland. * 21. juli 2013 – Geir (nedbør): Agder, Telemark, Buskerud, Oppland. * 6. august 2012 – Frida (nedbør, fare for oversvømmelser og jordras): Vestfold, Buskerud. * 3. januar 2012 – Emil (vind): Vest-Agder. * 25. desember 2011 – Dagmar (vind, høy vannstand): Sogn og Fjordane, Møre og Romsdal, Trøndelag, Finnmark. * 25. desember 2011 – Cato (høy vannstand): Nordland, Troms, Finnmark. * 25. november 2011 – Berit (høy vannstand). Kysten fra og med Møre og Romsdal til og med Finnmark. * 26. januar 2010 – Ask (vind): Nordland, Troms og Finnmark (©NTB)Politiet i Rogaland oppfordrer personer til å la være å benytte bilen på grunn av de store nedbørsmengdene. Også politiet i Hordaland ber folk om å begrense kjøringen i Voss og Hardanger. Dette på grunn av værforholdene og meldinger om ras. I Hordaland og Aust-Agder er flomfaren på oransje nivå, altså det nest høyeste. Slik blir førjulsværet: Grått, vått og glatt! Enkelte flyavganger fra Vestlandet er innstilt, og ifølge Stavanger Aftenblad går Jærbanen saktere enn normalt. Ved Svandalsfossen i Sauda i Rogaland er det manuell dirigering av trafikken på grunn av mye vann. Flere ferjeoverganger, både på Vestlandet og fra Kristiansand og Sandefjord til utlandet, er innstilt.I Egersund har kommunen og politiet nettopp hatt et beredskapsmøte. Infosjef Leif E. Broch i Egersund kommune sier til VG at de vurderer å evakuere beboere rundt Hellelandsvassdraget. Her nærmer vannmassene seg fire meter – en dobling fra i går. Sist rekord ble satt for 10 år siden og var på 3,3 meter. – Det dramatiske ligger at det kan komme 170 millimeter regn på toppen av det vi har nå. Nå jobber vi på spreng med å sende ut varsling til befolkningen, sier Broch til VG. Egersund kommune har allerede evakuert et bo- og servicesenter, og legger nå planer for å flytte kommunens kriseledelse. Det vil fortløpende bli vurdert hvorvidt de som bor langs vassdraget må evakueres, opplyser Broch. – Rådhuset ligger like ved utløpet av elven, og vi riskerer at vann i kjelleren kan få konsekvenser for strømforsyningen, sier Broch. Flere veier inn og ut av byen er stengt. I tillegg til E39 gjelder det også fylkesvei 42 og 51. Fylkesvei 44 er imidlertid skjermet for de største vannmassene, og er fortsatt åpen. Rogaland. Flere veier er blitt stengt i kommunene Egersund, Lund, Bjerkreim pga flom. Det vurderes fortløpende om flere skal stenges. — Rogaland politi ops (@Rogalandops)05.12.15, 04:28 Trafikkmelding: E39 Helleland (Ben's kafe) og E39 Drangsdalen (Hovsvatnet) vil bli snevret inn til et kjørefelt grunnet overvann i vegbanen. — Rogaland politi ops (@Rogalandops)05.12.15, 02:00 Politiet henstiller til publikum om å la være å benytte bilen i ettermiddag/kveld grunnet de store nedbørsmengdene som er forventet komme. — Rogaland politi ops (@Rogalandops)05.12.15, 12:45 FV 520 v/Svandalsfossen er nå stengt for kjøretøy pga dårlig sikt + fare for stein-og jord ras. Stenges utover kvelden og natten. — Politiet HSPD (@HaugSunnOps)05.12.15, 04:36 RV 13 Lono bom-Håra, på strekningen Suldal- Røldal er midl. stengt pga fare for ras. Tidsrommet 1800 - 0800. — Politiet HSPD (@HaugSunnOps)05.12.15, 03:22
Uværet «Synne» har allerede ført til store ødeleggelser. På Helleland nord for Egersund er flere bygninger oversvømt.